Cinîyî Parka Kirkayakî ya Dîlokî de ameyî pêser û înan ppankarta 'Peymana Îstanbulî nê verê cinayetan bigêrê, Keda ma, bedenê ma, nasnameyê ma û azadîya ma ê ma yê.' akerde.
Cinîyî pê dowîzanê 'Cinîye, cuye, azadîye', 'Cigêrayîşo rût îşkence yo' û 'Gulistane Doku kotî de ya' heta Parka Yeşîlsuyî rayîrî ra şîyî.
Parke de nameyê cinîyan ser o Gule Fîdane Ozpolat eşkerayîye wende. Ozpolate pare kerd ke 2020 de Tirkîya de 300 cinîyî kişîyayî û 171 cinîyî zî bi hawayêkê şikdarî merdî. Ozpolate eşkera kerd ke polîtîkaya bêcezaverdayîşî cînayetan zêdînena.
Çalakîye pê govendan qedîyaye.
